Tenisz 2005
Ha valaki 2005. januárjában arra fogad, hogy a 29 éves kaliforniai asszony, Lindsay Davenport megint nem nyer Grand Slamet, de így is megõrzi a trónját a nõi teniszben a szezon végén, valószínûleg jó pénzt kereshetett volna. Abban viszont nincs semmi szenzáció, hogy Roger Federer az idén is nyert Wimbledonban és a US Openen. A vége tehát ugyanaz lett, mint 2004-ben: a nõknél Davenport, a férfiaknál Federer végzett a ranglista élén.
Sport 2005 - mindet megnézem!

Kezdjük a nõkkel az emlékezést, az illem mellett azért is, mert az orosz-amerikai-belga-francia versenyfutás sokkal kiszámíthatatlanabb volt, mint az  urak küzdelme. Itt van mindjárt a végelszámolás. Az egyszerû szurkoló joggal töri a fejét, miként tudta Davenport megelõzni a belga Clijsterst. A focista papa és tornász mama 22 éves lánya több hónapos sérülés miatti kihagyás után csak februárban kezdte az évet, de gyorsan játékba lendült, és márciusban elõbb Indian Wallesben, majd Miamiban maradt veretlen.

A két nagy tavaszi amerikai keménypályás versenyen többek között legyõzte Davenportot, Miszkinát, Gyementyijevát, Mauresmót és Sarapovát is. Így három hét alatt 133. helyrõl újra az elitbe találta magát. Igaz, amikor ezek után a Roland Garroson már esélyesként emlegették, váratlanul kikapott a nem salakspecialista Davenporttól a 16 között, és ez négy héttel késõbb Wimbledonban megismétlõdött.

De újra jött Amerika és a henger: gyõzelem Los Angelesben, majd Torontóban és végül a US Openen, négy elvesztett Grand Slam-döntõ  után elbírta a terhet, a nyomást. A hagyományos New York-i szuperszombat esti felvonásában egy óra öt perc alatt simán verte Mary Pierce-t. Sokkal nehezebb dolga volt egy nappal korábban az elsõ kiemelt Sarapova ellen, aki a második játszmában öt meccslabdát hárítva egyenlített, igaz, a döntõ  szettre kifogyott az üzemanyag az orosz tankjából.

Clijsters tehát megnyerte pályafutása elsõ egyéni felnõtt Grand Slam-serlegét, az év folyamán 76 mérkõzésébõl 67-en gyõzött, összesen kilenc versenyen diadalmaskodott, és majd négymillió dollárt teniszezett össze a pénzdíjakból. Egyik említett kategóriában sem produkált nála jobb mutatót senki, de a Melbourne-ben és Wimbledonban is finalista Davenport a maga hat Grand Prix-sikerével mégis megelõzte.

Azt szokták mondani, hogy a ranglista egyrészt 52 hét eredményeit tükrözi, másrészt az egyenletesen jó teljesítmény a meghatározó. Tény, hogy Davenport a Roland Garroson és a US Openen is a negyeddöntõig jutott, és azért 70 meccsébõl õ is megnyert hatvanat. De nem véletlen, hogy a Nemzetközi Tenisz Szövetség Clijsterst választotta 2005. legjobbjának, ha úgy tetszik, világbajnokának. Meg lennék lepve, ha 2006 január végén nem a belga vezetné a hivatalos ranglistát.

Ami a többieket illeti, mindenkinek jutott valami a tortából. Sarapova ugyan nem tudta megvédeni a címét Wimbledonban, de augusztus 22-én õ lett az elsõ orosz a nõi világranglista élén. A francia Mauresmo az idén sem lett Grand Slam-bajnok, de 26 évesen pályafutása eddigi legnagyobb sikerét érte el azzal, hogy Los Angelesben megnyerte a szezonzáró WTA Tour bajnokságot, ráadásul a döntõben drámai csatában bizonyult jobbnak Pierce-nél. A 30 éves Mary viszont nem csak ezt a finálét bukta el. Flushing Meadowsban és a Roland Garroson a diadal kapujában állt meg, de ezzel együtt büszke, elégedett lehet: 16. profi idényében  visszaküzdötte magát a Top 10-be (az ötödik helyen zárt).

A törékeny külsejû Hennin-Hardene többször is több hónapot bajlódott sérüléssel, de mindössze kilenc versenyen indulva négyet megnyert, köztük a legfontosabbat, a francia nyílt bajnokságot. A Williams nõvérek a belgához hasonló évet zárnak: sérülések, kudarcok, de egy-egy újabb Grand Slam trófea azért bekerült a vitrinbe. Serena Melbourne-ben maradt veretlen, tehát jól indult az idény, viszont a végén, 1988 óta elõször nem az  elsõ tízben fejezte be a szezont (11. lett). Nõvére, Venus Wimbledont hódította meg három év szünet után újra, immár harmadszor. Az oroszoknak nem jutott Grand Slam serleg (a 2004-es három után), viszont a Top 20-ban annyian vannak, mint az... Ez most hetet jelent és a Fed-kupát azért Gyementyijeva nyerték.

Elõzõ

-   1
-   2

Következõ